**ÁLTALÁNOS INDOKOLÁS**

A szociális igazgatásról és a szociális ellátásokról szóló 1993. évi III. törvény (továbbiakban: Sztv.) 45. §-a értelmében a képviselő-testület a törvényben meghatározott pénzbeli és természetbeni ellátásokat kiegészítheti, a rendeletében meghatározott feltételek alapján települési támogatást nyújthat.

Az Sztv. 132. § (4) bekezdésének g) pontja alapján az önkormányzatnak rendeletben kell szabályoznia a települési támogatás keretében nyújtott ellátások jogosultsági feltételeit, valamint az ellátások megállapításának, kifizetésének, folyósításának, valamint felhasználása ellenőrzésének szabályait.

Javasoljuk a karácsonyi támogatás vonatkozásában a támogatandó kör kibővítését az egyedül élő személyekkel, valamint összegének a megemelését.

Javasoljuk továbbá, hogy létfenntartást veszélyeztető rendkívüli élethelyzet, valamint tartós létfenntartási gond esetén a polgármester egyedi mérlegelés alapján évente három alkalomnál többször is állapíthasson meg rendkívüli települési támogatást.

**RÉSZLETES INDOKOLÁS:**

1. §: Mérlegelési jogkörben adható támogatást szabályoz.
2. §: A települési támogatásként nyújtható karácsonyi támogatást szabályozza újra.
3. §: Hatályba léptető rendelkezést tartalmaz.